FK "Željezničar" Sarajevo - Wikipedia

# FK "Željezničar" Sarajevo

### Sa Wikipedije, slobodne enciklopedije

Željezničar
Puno ime kluba | Fudbalski klub Željezničar
Nadimak | Željo, Plavi
Osnovan | 15. septembar, 1921
Stadion | Grbavica, Sarajevo
Kapacitet | 12 000
Predsjednik | Samir Landžo
Trener | Dželaludin Muharemović
Adresa | Zvornička 27 71 000 Sarajevo
Liga | Premijer liga BiH
Plasman 05/06 | BH PL, 6. mjesto (40 bodova)

Domaći dres

Gostujući dres

Fudbalski klub Željezničar (osnovan 1921.) je jedan od nogometnih klubova iz Sarajeva.

## [izmijeni] Kroz historiju F.K."Željezničar"

Prva nogometna lopta u Bosnu i Hercegovinu donesena je davne 1903. godine, no najljepša sporedna stvar na svijetu u Sarajevu se počela igrati 1908. godine. Naime, prvi registrovani, odnosno osnovani klub na našim prostorima bio je Srednjoškolski tim sarajevske Gimnazije. Klub je ubrzo dobio ime "Osman". Osnivači ovog nogometnog kolektiva bili su: Emil Najšul, Feodor Lukač, Stevo Janković i Zdravko Jeftanović. Nakon osnivanja prvog tima, ubrzo se formiraju nacionalni klubovi srpska Slavija, hrvatski SAŠK, muslimanski ŠK. Otpor nacionalnim klubovima pružaju radnici Željeznice, tako da je prvi multietnički radnički tim osnovan 1912. godine, a zvao se Sarajevo – Hajduk. U prvim proljetnim danima javlja se ideja željezničkog radnika, Dimitrije Dimitrijevića o formiranju novog kluba. Ubrzo je ideja realizovana, ali javljaju se problemi, igralište. Ipak, igra se i trenira u Egzirciru, a tim dobija ime "Željezničar", ne slutivši tih dana da ce klub doseći današnji renome. Prve prijateljske utakmice igrane su sa "neformalnim" uvjetima, a prva javna odigrana je sa SAŠK-om 17. Septembra u 16 sati. Na igralištu je prisustvovalo 500 navijača, a SAŠK je bio bolji, pobjedivši sa 5:1. Prvu takmičarsku sezonu Željezničar je igrao u drugom razredu sarajevskog podsaveza, gdje su jos nastupali: Troja, Šparta, Barakohba. Prvu pobjedu u službenim utakmicama "plavi" su zabilježili protiv Barakohbe. Rezultat je bio uvjerljiv 7:0.

## [izmijeni] Prva titula

Bile su to najslavnije godine tima sa Grbavice. Željezničar je u sezoni 1971/72. osvojio šampionsku krunu nekadašnje Jugoslavije. Bila je to godina u kojoj su izabranici Milana Ribara vodili mrtvu trku sa beogradskom Crvenom Zvezdom. Na kraju su "plavi" sakupili 59, a beograđani 49 bodova. Željo je doživio samo četiri poraza, dok su 9 puta igrali neriješeno. Pobjedilo se čak u 21 utakmici. Impozantntna gol razlika govori sama po sebi o snazi tadašnjeg Želje. Postignuto je 55 pogodaka, što je bilo dovoljno za treće mjesto rang-liste najefikasnijih ekipa. Ipak odbrana je odigrala veliku ulogu prije 27 godina. Primljeno je samo 20 golova (najmanje u ligi). Postignuta je i dotadašnja rekordna pobjeda protiv slovenačkog Maribora (8:0). Gradski derbi u dva susreta zavrsen je egalom. Na Grbavici je bio bolji Željezničar rezultatom 2:1, a u uzvratu na Koševu suparnik je bio bolji identičnim ishodom. Kao sto je spomenuto stručni štab je predvodio Milan Ribar, a na klupi su još sjedili Sulejman Kulović i Fadil Požegija. Najbolji strijelac Želje u ovoj sezoni bio je legenda sa Grbavice, Josip Bukal sa postignutih 14 pogodaka, a Božo Janković dao je 13, dok je Josip Katalinski 12 puta pogađao mreže suparničkih vratara. Slobodan Janjuš, golman "plavih" je u toj godini postao rekorder po do tada najmanjem broju primljenih golova u svim odigranim šampionatima, svega 20. Šampionsku generaciju činili su: Slobodan Janjuš, Dragan Kojović, Velija Bećirspahić, Blagoje Bratić, Josip Katalinski, Enver Hadžiabdić, Branislav Jelušić, Božo Janković, Josip Bukal, Edin Sprečo, Avdija Deraković, Slobodan Kojović, Fahrija Hrvat, Džemaludin Serbo, Nusret Kadrić, Hajrudin Saračević, Miloš Radović i Željko Rodić.

## [izmijeni] Međunarodni uspjesi

Kako u domaćim takmičenjima, Željezničar je imao uspjeha i u Evropskim kupovima. Prvo učestvovanje Željezničara nekom od važnijih evropskih takmičenja bilo je u sezoni 1971/72. Nakon što su u prethodnoj sezoni osvojili drugo mjesto Željezničar je nastupio u prvoj sezoni novog evropskog takmičenja - kupa UEFA. U prvom kolu je izbačen belgijski Club Brugge ukupnim rezultatom 4-3, a dalje su padali Bologna, škotski St. Johnstone, da bi u četvrtfinalu Želju na penale izbacio mađarski Ferencvaros. Najbolji strijelci Želje u ovom takmičenju su bili Josip Bukal sa 7 golova i Edin Sprečo sa 5 golova.

Najveći međunarodni uspjeh Željezničar je postigao u sezoni 1984/85. Naime, te sezone "plavi” sa Grbavice pod vodstvom Ivice Osima bili su nadomak finala Kup-a UEFA. U prvom kolu žrijeb je htio da Željezničar igra sa bugarskim Slivenom. Bugari su slavili na svom terenu (1:0), da bi u uzvratu u Sarajevu doživjeli debakl, 5:1 za Željezničar. Drugo kolo donosi švicarski Sion. Nakon "mršave" pobjede na Grbavici od 2:1, u drugom meču Željo je uspio očuvati minimalnu prednost, remizirajući (1:1). Šesnaestina finala i put u Krajovu (Rumunija). Univerzitatea je bila bolja sa 2:0. Očekivalo se da je ta prednost neuhvatljiva. No, Željo je tada zaista bio veliki klub, na vrhuncu slave. Rumuni su "ispraćeni" sa četiri pogotka u mreži. Ulazak među osam je bio veliki uspjeh. Na Grbavici su savladani uvijek neugodni Rusi. Dinamo iz Minska je poražen rezultatom 2:0. Druga utakmica i plasman u polufinale. Željezničar je sačuvao prednost igrajući opet neriješeno 1:1. U polufinalu protivnik Želje je bio Videoton, ekipa koja je do tada eliminisala velikane poput Manchester Uniteda, PSG-a i beogradskog Partizana koji je poražen čak sa 5:0. Prva utakmica u Sekesfehervaru. Mađari su vodili sa 2:0, da bi tadašnji reprezentativac Haris Škoro postigao gol za smanjenje vodstva. U finišu Videoton povečava prednost. Krajnji ishod ovog meca glasio je 3:1. Prepuna Grbavica dočekala je 24. Aprila kobne 1984. Godine u veličanstvenoj atmosferi. Golovima Bahtića i Ćurića Željo je bio jednom nogom u finalu elitnog evropskog natjecanja. Igrao se 87 minut. Najteži sportski trenutak u historiji Želje. Prvi prelazak preko centra Mađari su iskoristili na pravi nacin. Dovoljno je reci Cuhaji. Boje Željezničara u Evropi branili su: Škrba, Berjan, Baljić, Šabanadzović, Capljić, Komšić, Ćilić, Bahtić, Škoro, Mihajlović, Baždarević, Nikić, Šamarđija.

Željezničar je igrao i u Kupu šampiona, i to nakon osvojene titule 1972 godine. U sezoni 1972/73 Željo je igrao protiv engleskog tima Derby County i izgubio obje utakmice, u gostima 0-2, dok je na Koševu gdje je igran revanš bilo 1-2.

Nakon uspostavljanja Premijer lige BiH Željezničar je stalni učesnik evropskih takmičenja. U prethodnim godinama Željezničar se sastajao sa škotskim Kilmarnockom (d: 1-1, g: 0-1), poljskom Wislom (d: 0-0, g: 1-3), bugarskim Levskim (d: 0-0, g: 0-4), kiparskim Anorthosisom (d: 1-0, g: 3-1), škotskim Heartsom (d: 0-0, g: 0-2) i bugarskim Litexom (d: 1-2, g: 0-7). Najveći poslijeratni uspjeh je postignut u sezoni 2002/03. kada je Željezničar došao do 3. pretkola Lige Prvaka. Najprije je pobjeđen Akranes ukupnim rezultatom 4-0. Nakon toga Željo je u 2 utakmice bio bolji od norveškog predstavnika Lilestroma da bi na kraju pred 40 000 gledalaca na stadionu Koševo Željezničar je ugostio engleski Newcastle. Nažalost nije bilo snage za nešto više pa je Željo ispao ukupnim rezultatom 5-0. Nakon ispadanja iz Lige Prvaka Željo nastavlja takmičenje u Kupu UEFA, ali nesretno ispada od španske Malage ukupnim rezultatom 0-1.

Iako je u sezoni 2004/05. izborio učestvovanje u Kupu UEFA zbog nedobijanja Uefine licence Željezničaru je uskraćen izlazak u evropu.

## [izmijeni] Stadion

Za više informacija pogledajte glavni članak Stadion Grbavica

Željezničar od 1953. godine svoje domaće utakmice igra na stadionu Grbavica u istoimenom sarajevskom naselju. Stadion je od 1953 godine pretrpio tri veća renoviranja. Prvo od 1968. do 1976 kada je napravljena sjeverna tribina, zatim je obnovljen nakon reintegracije Grbavice kada je ponovo izgrađena drvena tribina na zapadnoj strani i pred sezonu 2004/05 kada su na sjevernu i južnu tribinu postavljene stolice čime je kapacitet stadiona smanjen na 12 000 mjesta. Za evropske utakmice je zatvorena istočna tribina koja ne ispunjava Uefine kriterije.

## [izmijeni] Finansije

Prema izvještaju predsjednika predsjednštva FK "Željezničar", Samira Landže na skupštini 28.06.2006. klub je trenutno opterećen dugovima u visini od približno 1 900 000 KM [1].

## [izmijeni] Igrački kadar u sezoni 2005/06

Broj |  | Pozicija | Igrač
--- | --- | --- | ---
|  | G | Mileta Radulović
|  | G | Zdenko Baotić
|  | G | Ibrahim Šehić
|  | O | Edis Mulalić
|  | O | Edin Cocalić
|  | O | Nermin Sejfović
|  | O | Denis Imširović
|  | O | Adi Kapetanović
|  | O | Elmir Kuduzović
|  | O | Damir Memišević
|  | O | Edin Dudo
|  | O | Emir Spahić
|  | S | Younouss Diatta
|  | S | Dino Muharemović
|  | S | Almir Raščić
|  | S | Đorđe Kamber

Broj |  | Pozicija | Igrač
--- | --- | --- | ---
|  | S | Almir Gredić
|  | S | Haris Bešlija
|  | S | Albin Pelak
|  | S | Semir Štilić
|  | S | Vladan Kostić
|  | S | Sanin Ortaš
|  | S | Nermin Jamak
|  | S | Admir Avdić
|  | S | Admir Vladavić
|  | S | Diabang Boubacar Dialiba
|  | S | Sanel Jahić
|  | S | Omer Joldić
|  | N | Jorge Vinícius Souza Da Silva
|  | N | Rašid Avdić
|  | N | Stanislav Vasilj
|  | N | Marjan Jugović
|  | N | Senad Rešiti

### [izmijeni] Transferi za 2006/07

Došli u klub

Nenad Starovlah - trener
Đorđe Kamber (OFK Beograd)
Fatmir Bajramović (Modriča Maxima)
Vladan Kostić (Vardar)
Mileta Radulović (Zeta)
Saša Đorđević (FK Rad Beograd)
Marjan Jugović (Napredak Kruševac)
Souza da Silva (Bashkimi)
Zdenko Baotić (Orašje)
Stanislav Vasilj (Zrinjski)
Sanel Jahić (-)
Omer Joldić (GKS Bełchatów)

Otišli iz kluba

Mersed Selimbegović (SSV Jahn Regensburg)
Admir Kajtaz (Velež Mostar)
Mirzet Alagić (Igman Konjic)
Admir Rašćić (NK Bela Krajina)
Ermin Zukanović (GOŠK)
Emir Hadžić (Publikum)
Fatmir Bajramović (na posudbu u Bosna Mionica)
Senad Žerić (TOŠK)
Branko Grahovac (Kozara)
Kenan Bećirović (bez kluba)
Josip Bojo (bez kluba)
Mensur Sinanović (bez kluba)
Alen Spahić (bez kluba)
Saša Đorđević (bez kluba)

## [izmijeni] Trofeji

- Šampioni Premijer lige BiH: 3

    1997/1998, 2000/2001, 2001/2002

- Osvajači Kupa BiH: 3

    1999/2000, 2000/2001, 2002/2003

- Osvajači Super Kupa BiH: 3

    1998., 2000., 2001.

- Šampion Jugoslavije: 1

    1971/1972

## [izmijeni] Izvor

1. ↑ http://www.themaniacs.org/index.php?option=content&task=view&id=927&Itemid=25

## [izmijeni] Linkovi

- Zvanična stranica F.K. "Željezničar"-a
- Manijaci - navijači
- Zvanična stranica Manijaka
- "FK Zeljo.com" - Nezvanična prezentacija F.K. "Željezničar"-a

Premijer liga BiH 06/07
Borac | Čelik | Jedinstvo | Leotar | Modriča Maksima | Orašje | Posušje | Radnik | Sarajevo | Slavija Sloboda | Široki Brijeg | Velež | Zrinjski | Željezničar | Žepče

Nogomet u Bosni i Hercegovini
Ligaška tamičenja | NS BiH | Kup takmičenja
Premijer liga BiH | Reprezentacija BiH | Kup BiH
Prva liga FBiH | (U-21) (B) | Super Kup
Prva liga RS | Lista klubova | Kup RS
Druga liga FBiH (Sjever, Centar, Jug, Zap. I, Zap. II) | Lista stadiona | Kup FBiH
Druga liga RS (Zapad, Centar, Jug) | - | -
Ženski nogomet u Bosni i Hercegovini
Ligaška tamičenja |  | Kup takmičenja
Prva liga BiH za žene | Reprezentacija BiH | Kup BiH za žene
| Lista klubova

Preuzeto sa: "http://bs.wikipedia.org../../../f/k/_/FK__%C5%BDeljezni%C4%8Dar__Sarajevo_94b0.html"

Kategorije: Nogometni klubovi u Bosni i Hercegovini | Sarajevo

##### Views

- Članak
- Razgovor
- Trenutna verzija

##### Pretraga

##### Drugi jezici

- Български
- English
- Français
- עברית
- 日本語
- Nederlands
- Polski